**Ministru kabineta noteikumu projekta**

**„Grozījumi Ministru kabineta 2005. gada 15. marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošas dzīvnieku infekcijas slimības vai epizootijas uzliesmojuma laikā””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 35. panta otrā daļa un 38. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2005. gada 15. marta noteikumu Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177) 2. pielikumā noteikts kompensācijas apmērs par piespiedu kārtā nokautu un iznīcinātu dzīvnieku. Ministru kabineta 2014. gada 15. jūlija noteikumi Nr.393 “Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (turpmāk – noteikumi Nr.393) nosaka prasības un kārtību lauksaimniecības dzīvnieku, to ganāmpulku un novietņu reģistrācijai. Noteikumi Nr.393 paredz reģistrēt atsevišķi piena sivēnus un atšķirtos sivēnus, kā arī nobarojamās cūkas un vaislas jauncūkas un jaunkuiļus. Kompensācijas apmērs par vaislas jauncūkām, līdz tās kļūst par grūsnām sivēnmātēm, un vaislas jaunkuiļiem, līdz tie sasniedz dzimumgatavību, neatšķiras no kompensācijas apmēra par tāda paša svara nobarojamām cūkām. Ministru kabineta noteikumu projekts “Grozījumi Ministru kabineta 2005. gada 15. marta noteikumos Nr.177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā”” (turpmāk – noteikumu projekts) precizē cūku kategorijas, par kurām dzīvnieku īpašniekam tiek piešķirta kompensācija.  2. Noteikumu Nr.177 4.pielikuma 3.punkts paredz kompensācijas apmēru dzīvnieku īpašniekam, ja tas pats veic tīrīšanas, mazgāšanas un dezinfekcijas procedūras. Kompensācijas apmērs ir noteikts 4,27 *euro*/m2. Noteikumu projekts tehniski precizē to, ka kompensācijas apmērs nedrīkst pārsniegt līdz šim noteikto kompensācijas apmēru. Dzīvnieku īpašniekam paredzēts samaksāt kompensāciju atbilstoši dzīvnieku īpašnieka izmaksām, kādas tam radušās, veicot dzīvnieku novietnes tīrīšanas, mazgāšanas un dezinfekcijas procedūras. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz dzīvnieku īpašniekiem vai turētājiem, kas audzē un tur cūku sugas dzīvniekus. Pēc Lauksaimniecības datu centra informācijas, Latvijā 2017. gada 1. jūlijā ir reģistrēti 3412 cūku sugas dzīvnieku īpašnieki un 317 657 cūku sugas dzīvnieki. |
| 2. | Tiesiskā regulējuma ietekme uz tautsaimniecību un administratīvo slogu | Uzliesmojot valsts uzraudzībā esošām dzīvnieku infekcijas slimībām un epizootijām, kas skar cūku sugas dzīvniekus, dzīvnieku īpašniekam ir iespēja saņemt kompensāciju par zaudējumiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests, Lauku atbalsta dienests un Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs J. Dūklavs

Zemkopības ministrijas valsts sekretāra p.i. P.R. Krieviņa

Vanaga 67027064

Sanita.Vanaga@zm.gov.lv